62020CO0679_INF
Ordonanța Curții (Camera a noua) din 6 mai 2021 –Administracíon General del Estado
(Cauza C‑679/20)
„Trimitere preliminară – Articolul 53 alineatul (2) din Regulamentul de procedură al Curții – Carta europeană a autonomiei locale – Carta drepturilor fundamentale a Uniunii Europene – Convenția europeană pentru apărarea drepturilor omului și a libertăților fundamentale – Decizie a unei colectivități locale care exprimă o opinie politică contrară cadrului constituțional și care își depășește competențele – Lipsa unei legături cu dreptul Uniunii – Necompetență vădită a Curții”
1.
Întrebări preliminare – Competența Curții – Limite – Interpretarea unor dispoziții de drept internațional care sunt obligatorii pentru statele membre în afara cadrului dreptului Uniunii – Excludere
(art. 267 TFUE)
(a se vedea punctul 23)
2.
Întrebări preliminare – Competența Curții – Limite – Cerere de interpretare a Cartei drepturilor fundamentale a Uniunii – Obiect al litigiului național care nu prezintă niciun element de legătură cu dreptul Uniunii – Necompetență vădită a Curții
[art. 4 alin. (2) și art. 6 alin. (1) TUE; art. 267 TFUE; Carta drepturilor fundamentale a Uniunii Europene, art. 11, art. 51 alin. (1) și (2) și art. 52 alin. (3); Regulamentul de procedură al Curții, art. 53 alin. (2)]
(a se vedea punctele 24-30 și dispozitivul)
Dispozitivul
Curtea de Justiție a Uniunii Europene este vădit necompetentă să răspundă la întrebările adresate de Juzgado de lo Contencioso‑Administrativo no17 de Barcelona (Tribunalul de Contencios Administrativ nr. 17 din Barcelona, Spania) prin decizia din 11 decembrie 2020.